**משרד התחבורה האמריקאי קנס את דלתא ב- 750,000 דולר בשל הפרות חוזרות של רישום יתר**

משרד התחבורה האמריקאי (DOT) השית עונש אזרחי נגד דלתא איירליינס על הפרת החוקים פדראליים המגנים על נוסעים ובשל מכירת יתר של טיסות. דלתא נקנסה ב- 750,000 דולרים והתחייבה לחדול מהפרות נוספות.

תקנות DOT דורשות מחברת התעופה לחפש מתנדבים שמוכנים לוותר על מקומותיהם בתמורה לפיצוי. אם אין מספר מספיק של מתנדבים, חברת התעופה רשאית לבחור מי מבין הנוסעים לא יעלה לטיסה. נוסעים זכאים להצהרה כתובה המתארת ​​ומסבירה את זכויותיהם. ברוב המקרים הנוסעים זכאים גם לפיצוי כספי של עד 1,300 דולר בהתאם לערך של הכרטיסים שלהם ומשך הזמן שהנוסעים מעוכבים.

חברות התעופה בארה"ב מחויבות להגיש דוחות רבעוניים בנוגע לרישום יתר, ובכלל זה נתונים על מספר הנוסעים שלא הועלו לטיסה, מספר הנוסעים שהסכימו לוותר על כיסאותיהם, גובה הפיצוי וכיוצא באלה.

מבדיקה שנערכה נמצא, כי במספר מקרים, דלתא נכשלה לחפש מתנדב, לא סיפקה הודעה בכתב המתארת ​​את זכויות הנוסעים ו/או לא טרחה ליידע אותם שיש להם זכות לקבל פיצוי במזומן, מסרה דיווחים לא מדויקים ואף הפרה התחייבות קודמת לציית לתקנות.

DOT-OST-2013-0004